

**ระบบเตือนภัยเศรษฐกิจอุตสาหกรรมของไทย**

**เดือนตุลาคม 2567 “ส่งสัญญาณเฝ้าระวัง” เพิ่มขึ้นจากปัจจุบัน**

**เฉลี่ย 2 เดือนข้างหน้า “ส่งสัญญาณเฝ้าระวัง” เพิ่มขึ้นจากปัจจุบัน**

**เฉลี่ย 4-6 เดือนข้างหน้า “ส่งสัญญาณเฝ้าระวัง” ต่อเนื่องในระดับเดียวกับปัจจุบัน**

**เผยแพร่ : 25 ตุลาคม 2567**

**รายงานผลระบบเตือนภัยเศรษฐกิจอุตสาหกรรมของไทย**

**The Early Warning System of Industrial Economics (EWS\_IE)**

**ประเด็นสำคัญ : เดือนตุลาคม 2567**

* + **เศรษฐกิจอุตสาหกรรมของไทยมีเกณฑ์เฝ้าระวังเพิ่มขึ้น**
	+ **ปัจจัยภายในประเทศส่งสัญญาณเฝ้าระวังเพิ่มขึ้น ตามการลงทุน
	ภาคเอกชนที่ลดลง รวมถึงผู้ประกอบการมีความกังวลต่อการฟื้นตัวของเศรษฐกิจ จากปัญหาหนี้ครัวเรือน และผลกระทบจากน้ำท่วม**
	+ **ปัจจัยต่างประเทศส่งสัญญาณเฝ้าระวังเพิ่มขึ้น โดยเฉพาะภาคการผลิตของสหภาพยุโรปที่ยังคงหดตัว และญี่ปุ่นที่ยังฟื้นตัวได้ไม่เต็มที่ รวมถึงสัญญาณการชะลอตัวของเศรษฐกิจ****ในสหรัฐอเมริกา**

**ระดับสัญญาณเตือนภัยขององค์ประกอบหลัก เดือนตุลาคม 2567**

 **INV\_TH IMV\_TH BSI\_TH\_3E TISI\_3E**

 **IPI\_EU PMI\_JP CLI\_US BCI\_USA**

**ระดับสัญญาณเตือนภัยขององค์ประกอบหลัก 2 เดือนข้างหน้า**

 **INV\_TH IMV\_TH BSI\_TH\_3E TISI\_3E**

 **IPI\_EU PMI\_JP CLI\_US BCI\_USA**

 **คาดการณ์ 2 เดือนข้างหน้า (พ.ย.-ธ.ค.67) “ส่งสัญญาณเฝ้าระวังเพิ่มขึ้น”** ปัจจัยภายในประเทศมีเกณฑ์ต้องเฝ้าระวังเพิ่มขึ้นตามแรงกดดันที่มีต่อระดับความเชื่อมั่นในภาคการผลิตที่ปรับลดลงจากความกังวลต่อภาวะเศรษฐกิจและปัญหาหนี้ครัวเรือน อย่างไรก็ตามในภาคบริการมีแนวโน้มดีขึ้นจากการที่เข้าสู่ฤดูกาลท่องเที่ยวและนโยบายกระตุ้นเศรษฐกิจของภาครัฐ ส่วนปัจจัยต่างประเทศยังคงต้องเฝ้าระวังในตลาดสหภาพยุโรปและสหรัฐอเมริกา

 **คาดการณ์ 4-6 เดือนข้างหน้า (ม.ค.-มี.ค.68) “ส่งสัญญาณเฝ้าระวังต่อเนื่อง”** ปัจจัยในประเทศยังส่งสัญญาณเฝ้าระวังต่อเนื่อง จากการลงทุน
ภาคเอกชนที่ยังคงมีแนวโน้มชะลอตัวลง ส่วนปัจจัยต่างประเทศยังคงต้องเฝ้าระวังในเรื่องมีความไม่แน่นอนในเศรษฐกิจของสหรัฐอเมริกาหลังจากการเลือกตั้ง
ในระยะข้างหน้า รวมถึงภาคการผลิตของสหภาพยุโรปที่ยังมีแนวโน้มชะลอตัว และผลกระทบจากความขัดแย้งทางภูมิรัฐศาสตร์ที่อาจขยายวงกว้างมากขึ้น

**ระดับสัญญาณเตือนภัยองค์ประกอบหลัก ปัจจัยภายในประเทศ : “ส่งสัญญาณเฝ้าระวังเพิ่มขึ้น”**

* **ดัชนีการลงทุนภาคเอกชนของไทย (INV\_TH) : “ส่งสัญญาณเฝ้าระวังเพิ่มขึ้น”** ค่าวัฏจักรหดตัวจากเดือนก่อน ตามการลงทุนด้านเครื่องจักรและอุปกรณ์ การนำเข้าสินค้าทุน และยอดจดทะเบียนรถยนต์เชิงพาณิชย์ที่ปรับตัวลดลง อย่างไรก็ตามการลงทุนด้านก่อสร้างเพิ่มขึ้นเล็กน้อย จากยอดขายวัสดุก่อสร้าง
* **ดัชนีปริมาณสินค้านำเข้าของไทย (IMV\_TH) : “ส่งสัญญาณฟื้นตัวระยะสั้น”** ค่าวัฏจักรขยายตัวจากเดือนก่อน ปริมาณสินค้านำเข้าปรับเพิ่มขึ้นจากช่วงเดียวกันในปีก่อน โดยเฉพาะปริมาณนำเข้าน้ำมันดิบที่ขยายตัวต่อเนื่องในหลายเดือนที่ผ่านมา ขณะที่สินค้าวัตถุดิบและกึ่งสำเร็จรูปขยายตัวสูงเช่นเดียวกัน ส่วนสินค้าอุปโภคบริโภคหดตัวตามการนำเข้าโทรศัพท์มือถือจากจีนและเวียดนามที่ลดลง และผลิตภัณฑ์เภสัชกรรมที่เร่งการนำเข้าไปแล้วในเดือนก่อน
* **ดัชนีความเชื่อมั่นทางธุรกิจของไทย 3 เดือนข้างหน้า (BS\_TH\_3E) : “ส่งสัญญาณเฝ้าระวังเพิ่มขึ้น”** ค่าวัฏจักรหดตัวจากเดือนก่อน โดยความเชื่อมั่นยังอยู่ในทิศทางที่ลดลง โดยในภาคการผลิตที่ปรับลดลง ในกลุ่มผลิตชิ้นส่วนอิเล็กทรอนิกส์ และกลุ่มพลาสติกที่ความต้องการภายในประเทศและการส่งออกยังไม่ฟื้นตัว นอกจากนี้ ความเชื่อมั่นของกลุ่มอสังหาริมทรัพย์ที่ปรับลดลง จากความกังวลต่อภาวะเศรษฐกิจและปัญหาหนี้ครัวเรือนที่ยังอยู่ในระดับสูง
* **ดัชนีความเชื่อมั่นภาคอุตสาหกรรมของไทย 3 เดือนข้างหน้า (TISI\_3E) : “ส่งสัญญาณเฝ้าระวังลดลง”** ค่าดัชนีขยายตัวจากเดือนก่อน โดย
ความเชื่อมั่นปรับเพิ่มขึ้น จากมาตรการกระตุ้นเศรษฐกิจ การเข้าสู่ฤดูกาลท่องเที่ยวช่วงปลายปี และการส่งออกที่ยังขยายตัว อย่างไรก็ตามผู้ประกอบการยังคงมีความกังวลต่อผลกระทบของสถานการณ์น้ำท่วม ปัญหาความขัดแย้งทางภูมิรัฐศาสตร์ รวมทั้งนโยบายของประธานาธิบดีคนใหม่ของสหรัฐอเมริกา

**ระดับสัญญาณเตือนภัยขององค์ประกอบหลัก *ปัจจัยต่างประเทศ* : “ส่งสัญญาณเฝ้าระวังเพิ่มขึ้น”**

* **ดัชนีผลผลิตอุตสาหกรรมของสหภาพยุโรป (IPI\_EU) : “ส่งสัญญาณเฝ้าระวังเพิ่มขึ้น”** ค่าวัฏจักรหดตัวจากเดือนก่อน โดยผลผลิตอุตสาหกรรมสหภาพยุโรปยังคงอยู่ในระดับที่ต่ำกว่า 100 ตามระดับผลผลิตของเบลเยี่ยม อิตาลี ลักเซมเบิร์ก ฮังการี และสวีเดน ที่หดตัวลง สะท้อนถึงการฟื้นตัวของเศรษฐกิจในสหภาพยุโรปยังคงมีความไม่แน่นอน จากกิจกรรมในภาคบริการยังคงมีการชะลอตัวลงอย่างต่อเนื่อง รวมถึงอัตราเงินเฟ้อที่ปรับลดลงชัดเจนมากขึ้น
* **ดัชนีผู้จัดการฝ่ายจัดซื้อภาคการผลิตของญี่ปุ่น (PMI\_JP) : “ส่งสัญญาณฟื้นตัวระยะสั้น”** ค่าวัฏจักรขยายตัวจากเดือนก่อน ภาคการผลิตญี่ปุ่นมีระดับใกล้เคียงกับเดือนก่อน และเข้าใกล้สู่ระดับ 50 โดยการจ้างงานยังคงปรับตัวดีขึ้นในเดือนนี้ตามความหวังว่าภาคการผลิตจะฟื้นตัวในอนาคต อย่างไรก็ตาม ผลผลิตและคำสั่งซื้อใหม่ปรับลดลงในเดือนนี้ รวมถึงต้นทุนการผลิตที่กลับมามีราคาที่สูงขึ้น สะท้อนถึงความไม่แน่นอนของการฟื้นตัวในภาคการผลิตของญี่ปุ่น
* **ดัชนีชี้นำเศรษฐกิจประเทศสหรัฐอเมริกา (CLI\_US) : “ส่งสัญญาณชะลอตัว”** ค่าวัฏจักรหดตัวจากเดือนก่อน โดยค่าดัชนีมีระดับใกล้เคียงเดิม จาก
ภาคการผลิตที่หดตัวแรงขึ้น รวมทั้งสถานการณ์ความขัดแย้งในตะวันออกกลางที่รุนแรงขึ้นที่อาจกระทบต่อราคาน้ำมันที่อาจผลักให้เงินเฟ้อสูงขึ้นได้
* **ดัชนีความเชื่อมั่นทางธุรกิจสหรัฐอเมริกา (BCI\_US) : “ส่งสัญญาณเฝ้าระวังเพิ่มขึ้น”** ค่าดัชนีหดตัวจากเดือนก่อน และปรับลดลงต่อเนื่องเป็นเดือนที่ 6 สะท้อนถึงภาคนักธุรกิจที่มีความกังวลต่อความไม่แน่นอนทางเศรษฐกิจและทิศทางเงินเฟ้อ รวมถึงผลการเลือกตั้งประธานาธิบดีที่จะมีขึ้นในระยะข้างหน้า



**ที่มาของข้อมูล**

1. **INV\_TH** หมายถึง ดัชนีการลงทุนภาคเอกชน (ธปท.)
2. **IMV\_TH** หมายถึง ดัชนีปริมาณสินค้านำเข้า (ธปท.)
3. **BSI\_TH\_3E** หมายถึง ดัชนีความเชื่อมั่นทางธุรกิจของไทย (3 เดือนข้างหน้า) (ธปท.)
4. **TISI\_TH\_3E** หมายถึง ดัชนีความเชื่อมั่นภาคอุตสาหกรรมของไทย (3 เดือนข้างหน้า) (สภาอุตสาหกรรมแห่งประเทศไทย)
5. **PMI\_JP** หมายถึง ดัชนีผู้จัดการฝ่ายจัดซื้อภาคอุตสาหกรรมญี่ปุ่น (IHS Markit)
6. **IPI\_EU** หมายถึง ดัชนีผลผลิตอุตสาหกรรมของยูโรโซน (OECD)
7. **CLI\_US** หมายถึง ดัชนีชี้นำเศรษฐกิจของสหรัฐอเมริกา (OECD)
8. **BCI\_US** หมายถึง ดัชนีความเชื่อมั่นทางธุรกิจของสหรัฐอเมริกา (OECD)

**วิธีการคำนวณ**

ใช้แบบจำลอง Non Parametric ในรูปแบบดัชนีผสม (Composite) คำนวณตามสูตรการคำนวณหาค่ามาตรฐาน (Normalization) โดยข้อมูลที่ใช้ในการคำนวณเดือนปัจจุบัน คือ ข้อมูลจริงเมื่อ 1-2 เดือนที่ผ่านมา (ฉบับนี้ใช้ข้อมูลเดือน
สิงหาคม-กันยายน 2567)

**รายงานผลระบบเตือนภัยเศรษฐกิจอุตสาหกรรมของไทย (The Early Warning System Industrial Economics: EWS-IE)**

**การอ่านค่าระดับส่งสัญญาณเตือนภัยฯ มี 5 ระดับ ได้แก่**

* **สัญญาณไฟสีเขียว หมายถึง ส่งสัญญาณปกติ**
* **สัญญาณไฟสีเขียวอ่อน หมายถึง ส่งสัญญาณปกติเบื้องต้น**
* **สัญญาณไฟสีเหลือง หมายถึง ส่งสัญญาณเฝ้าระวัง**
* **สัญญาณไฟสีแดงอ่อน หมายถึง ส่งสัญญาณไม่ปกติเบื้องต้น**
* **สัญญาณไฟสีแดง หมายถึง ส่งสัญญาณไม่ปกติระยะรุนแรง**

**การอ่านค่าดัชนีชี้นำวัฏจักร (ค่ามาตรฐานเท่ากับ 0)**

* **หากมีค่ามากกว่า 0 หมายถึง** เศรษฐกิจอุตสาหกรรมมีภาวะปกติ ความเสี่ยงเกิดเหตุการณ์วิกฤตอยู่ในระดับต่ำมาก
* **หากมีค่าใกล้เคียงหรือเท่ากับ 0 ในช่วงขาขึ้น หมายถึง** เศรษฐกิจอุตสาหกรรมมีแนวโน้มฟื้นตัวจากภาวะวิกฤต แต่ยังมีความเสี่ยงที่ต้องเฝ้าระวัง
* **หากมีค่าใกล้เคียงหรือเท่ากับ 0 ในช่วงขาลง หมายถึง** เศรษฐกิจอุตสาหกรรมมีแนวโน้มถดถอยเข้าสู่ภาวะเฝ้าระวัง
* **หากมีค่าน้อยกว่า 0 แต่ไม่เกิน -1** เศรษฐกิจอุตสาหกรรมของไทย อยู่ในภาวะเฝ้าระวังเหตุการณ์วิกฤต
* **หากมีค่าน้อยกว่า -1 หมายถึง** เศรษฐกิจอุตสาหกรรมของไทย อยู่ในภาวะเกิดเหตุการณ์วิกฤต



**ติดต่อสอบถามข้อมูลเพิ่มเติม: สำนักงานเศรษฐกิจอุตสาหกรรม (สศอ.)**

**75/6 ถนนพระราม 6 เขตราชเทวี กรุงเทพมหานคร โทร 0 2430 6806 ต่อ 680604 ถึง 680606**